સરકારની બ્લેકમની વિરુદ્ધની લડાઈની સાથે સાથે આ રીપોર્ટ જાહેર જનતાની સામે આવ્યો છે. જનતા તો સવાલ પૂછે છે, પણ સુપ્રીમ કોર્ટે જ કહ્યું છે કે રાજકારણીઓને બેનામી આવકની ચિંતા કેમ નથી ? સરકારે હોય કે રાજકીય પક્ષો દરેક ચૂંટણીલક્ષી સુધારાની વાતો કરે છે, પણ રાજકીય પક્ષોની આવક પર ચૂપ રહે છે. દરેક રાજકીય પક્ષ સત્તા પર આવે ત્યારે બ્લેકમની શોધવા પ્રયત્નો કરે છે, પણ રાજકીય વર્તુળોમાં ફરતાં બ્લેકમની અને બેનામી આવક પર કોઈ પ્રકાશ પાડતું જ નથી. અને ધારો કે આવકવેરા વિભાગ કાર્યવાહી કરે તો તરત જ નિવેદનો આવે છે કે રાજકીય પ્રેરિત થઈને આવકવેરા વિભાગે કાર્યવાહી કરી છે.